**ДО**

**ОБЩИНСКИ СЪВЕТ – РУСЕ**

**П Р Е Д Л О Ж Е Н И Е**

**ОТ ЗЛАТОМИРА СТЕФАНОВА**

**За Кмет на Община Русе**

**Съгласно Заповед №РД-01-956/07.04.2022 г**

**ОТНОСНО**: Възлагане на услугата „Патронажна грижа” като Услуга от общ икономически интерес /УОИИ/ по проект „Патронажна грижа + в Община Русе“, по процедура за директно предоставяне на безвъзмездна финансова помощ BG05M9OP001-6.004 – „Патронажна грижа + Компонент 2“, по Оперативна програма „Развитие на човешките ресурси“ 2014-2020 г.

**УВАЖАЕМИ ОБЩИНСКИ СЪВЕТНИЦИ,**

Община Русе e бенефициент по проект „Патронажна грижа+ в община Русе “, по сключен административен договор № BG05M9OP001-6.002-0137-C01 по процедура за директно предоставяне на безвъзмездна финансова помощ BG05M9OP001-6.002 „Патронажна грижа+“, срокът на договора изтича на 12.05.2022 год.

С решение № 483, прието с Протокол №21/22/04.2021 год., Общински съвет Русе е възложило на отдел „Социални дейности“ към дирекция „Хуманитарни дейности“ предоставянето на услугата „Патронажна грижа” на територията на община Русе като услуга от общ икономически интерес /УОИИ/ .

На 06.04.2022 г. е получено писмо от УО, чрез ИСУН с предложение за удължаване на услугите по процедура BG05M9OP001-6.002 „Патронажна грижа +“ за срок от 6 месеца, като за периода на удължаването, общината следва да възложи услугата от общ икономически интерес на общинско предприятие (създадено по реда на чл. 52 от ЗОС), на второстепенен разпоредител с бюджет или на звено/дирекция в самата общинска администрация, с оглед на което е необходимо ново решение на общинския съвет.

Съгласно полученото писмо, бюджетът по договора ще бъде увеличен с 927 175,26 лв, като сумата е изчислена на база потребители и бюджет, заложени в сключения договор по процедура BG05M9OP001-6.002 „Патронажна грижа+“. Предвижда се 261 лица, които са потребители да могат да продължат да ползват услугата в периода на удължаването на проекта. Потребителите ще получат адекватна на нуждите им патронажна грижа в рамките на до 2 часа дневно, за период от 6 месеца, чрез обучен екип от медицински специалисти, психолози, социални работници и болногледачи.

С реализиране на проектните дейности се осигурява подкрепа чрез предоставяне на патронажни грижи за възрастни хора и лица с увреждания чрез услуги в домашна среда, както и подкрепа за адаптиране на социалните услуги, делегирани от държавата и дейности в отговор на безпрецедентните предизвикателства, свързани с разпространението на COVID-19.

„Патронажната грижа“ се определя като Услуга от общ икономически интерес /УОИИ/, като част от безвъзмездната финансова помощ във връзка с предоставянето на услугата „Патронажна грижа за възрастни хора и лица с увреждания“ **и представлява компенсация за обществена услуга** за оператора на тази услуга (доставчика), която компенсация е съвместима с вътрешния пазар и изключена от изискването за уведомяване, посочено в член 108, параграф 3 от Договора за функциониране на ЕС.

Услугата „Патронажна грижа” следва да бъде възложена от общината в съответствие с изискването на Решението на ЕК за УОИИ, за срок от 6 месеца. Съгласно указанията на УО, възлагането на услугата следва да се осъществи с акт за възлагане или поредица от няколко акта, които в своята съвкупност следва да съдържат всички необходими реквизити съгласно член 4 от Решението на ЕК за УОИИ.

Компетентността на Общинския съвет, съгласно приложимото национално законодателство обхваща определянето на видовете социални услуги на територията на общината, както и план за развитие на социалните услуги на общинско равнище, с оглед на което съгласно указанията Общинският съвет е органът, който следва да „възложи“ изпълнението на УОИИ и който ще контролира предоставянето на услугата съвместно с кмета на общината. Необходимо е и да бъдат разработени и утвърдени „Правила за предоставяне на патронажната грижа”, съобразно утвърдената „Методика за предоставяне на патронажни грижи по домовете за възрастни хора и хора с увреждания” по проект BG05M9OP001-2.028-0001 „Патронажна грижа за възрастни хора и лица с увреждания – Компонент 1“.

Съгласно дадените указания, определеният доставчик на услугата (операторът), дори когато не е отделно юридическо лице, а част от общинската администрация се разглежда като предприятие за целите на държавните помощи за конкретната дейност и като получател на компенсация за предоставяне на услугите по патронажна грижа. Общинското предприятие или звеното, натоварено с предоставянето на услугата, дори когато не разполага с отделна правосубектност, се разглежда като отделна/самостоятелна част от останалата общинска администрация, тъй като приходите и разходите, свързани с дейностите, изпълнявани от съответното звено, следва да бъдат отделени от останалите приходи и разходи на общината, като в настоящия случай, възниква необходимостта приходите и разходите по проекта да бъдат отделени от другите приходи и разходи на звеното. Това разделяне е необходимо условие за целите на режима по държавните помощи и възлагането на услугата.

Услугите ще бъдат организирани и предоставяни, чрез възлагане на отдел „Социални дейности“ към дирекция „Хуманитарни дейности“ като след приключване на изпълнението на дейностите по проекта ще бъдат създадени необходимите предпоставки за предоставяне на нов вид почасови, мобилни, интегрирани, здравно-социални услуги в Община Русе.

Внасянето на настоящето предложение извън срока по чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, се обуславя от наличието на обществено значим интерес, който се изразява в недопускане на прекъсване и забавяне на дейностите по изпълнение на проекта, респективно предоставянето на услугата на потребителите. Внасянето на предложението извън предвидения срок се обуславя от факта, че следващото заседание на Общинския съвет е насрочено за месец май, а срокът на услугата изтича на 12.05.2021 год. Дотогава следва да бъдат осъществени редица действия по предварителната подготовка, с цел безпроблемното удължаване на срока на предоставянето на услугата „Патронажна грижа”.

Предвид гореизложеното и на основание чл. 63, ал. 2, т. 3 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното

**РЕШЕНИЕ:**

На основание чл. 21, ал. 2, във вр. с ал. 1, т. 23 от Закона за местното самоуправление и местната администрация, **Общински съвет Русе реши**:

1. Възлага на отдел „Социални дейности“ към дирекция „Хуманитарни дейности“ предоставянето на услугата „Патронажна грижа” на територията на община Русе като услуга от общ икономически интерес /УОИИ/ по проект „Патронажна грижа + в Община Русе“ по процедура за директно предоставяне на безвъзмездна финансова помощ BG05M9OP001-6.004 – „Патронажна грижа + Компонент 2“, по Оперативна програма „Развитие на човешките ресурси“ 2014-2020 г., за срок от 6 месеца, считано от 13.05.2022 год.

2. Възлага на кмета на общината да утвърди „Правила за предоставяне на патронажната грижа”, съобразно утвърдената „Методика за предоставяне на патронажни грижи по домовете за възрастни хора и хора с увреждания“ по проект BG05M9OP001-2.028-0001„Патронажна грижа за възрастни хора и лица с увреждания - Компонент 1“ и Решението на ЕК за УОИИ (Решение на комисията от 20 декември 2011 год.

**Вносител:**

**ЗЛАТОМИРА СТЕФАНОВА**

*За Кмет на Община Русе*

*Съгласно Заповед №РД-01-956/07.04.2022 г*